Diari Oficial de la Generalitat Valenciana


Sumari del DOGV 1518, del 10-04-1991 (1991/820778)

RESOLUCIÓ del Conseller d'Obres Públiques, Urbanisme i Transports de 19 de febrer de 1991, per la qual aprova definitivament el Projecte de modificació puntual del pla general d'ordenació urbana del municipi de Castelló referent a la supressió de l'edifici de la Imprenta Provincial de la relació d'edificis amb façana de primer ordre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1518

Data del DOGV
:   10-04-1991

Secció del DOGV
:   ALTRES DISPOSICIONS

Número del document
:   1991/820778


Data del document
:   19-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports de 19 de febrer de 1991 per la qual aprova definitivament el Projecte de modificació puntual del Pla General d'Ordenació Urbana del municipi de Castelló referent a la supressió de l'edifici de la Impremta Provincial de la relació d'edificis amb façana de primer ordre.  
Vist l?expedient relatiu a la modificació puntual del pla general d'ordenació urbana del municipi de Castelló, referent a la supressió de l?edifici de la Impremta Provincial de la relació d'edificis amb façana de primer ordre.  
Vist que amb data 22 de novembre de 1990 va tenir entrada en aquesta conselleria el projecte de modificació puntual del pla general municipal d'ordenació urbana relatiu a la supressió de l?edifici de la Impremta Provincial de la relació d'edificis de primer ordre, a fi de sotmetre'l a estudi i aprovació definitiva, si escau.  
Vist que l'Ajuntament de Castelló va aprovar inicialment el projecte en la sessió de 27 de juliol de 1989 i, després d'un període d'informació pública d'un mes, durant el qual no es presentaren al·legacions, el va aprovar provisionalment el dia 2 de novembre de 1989.  
Vist que la Comissió Territorial d'Urbanisme de Castelló en la sessió del dia 28 de febrer de 1990 acordà no pronunciar se sobre el fons de l'expedient de referència fins que l'Ajuntament de Castelló justificara l'exclusió de l'edifici mitjançant la incorporació d'un estudi detallat sobre les característiques intrínseques (arquitectòniques, artístiques o estilístiques) de l'edifici, a fi d'avaluar els fets determinants, motiu de la des catalogació plantejada.  
Vist que amb data 12 de juliol de 1990 va tenir entrada en la Comissió Territorial d'Urbanisme la documentació sol·licitada en compliment de l'esmentat acord. Del citat estudi realitzat per l'Excma. Diputació Provincial es desprén, en síntesi, que l'esmentat immoble no reuneix valors d'interés històric, arquitectònic, sòcio-cultural i paisatgístic que justifique la seua inclusió en una relació de protecció del Patrimoni Històric del Pla General de Castelló amb un grau de protecció de façana de primer ordre.  
Vist que la Comissió Territorial d'Urbanisme, en sessió de 26 de juliol de 1990, en relació amb l?expedient de referència, acordà, a fi de decidir millor la resolució que s'adopte, sol·licitar del Col·legi Oficial d'Arquitectes de la Comunitat Valenciana un informe en el qual es constataren els punts següents:  
a) Possible valor històrico-artístic de l?edifici de la Impremta Provincial en si mateix i en relació amb el seu entorn urbanístic actual, on s'indicara expressament si la seua desaparició total o parcial podria comportar un perjudici irreparable per a l'arquitectura que s'ha de conservar a Castelló i/o perjudicial i negativa en l?entorn urbanístic del conjunt on s'ubica.  
b) Criteris arquitectònics i urbanístics de l?Ordenació de l?illa on s'ubica, els quals es consideren que haurien de presidir, en el supòsit d'una futura actuació, en substitució total o parcial de l?edifici, formant una visió, que, sense alterar o trencar l?harmonia de l?entorn urbà i els espais lliures que l?envolten incidesquen positivament en la forma d'aquest.  
Vist que en compliment de l'esmentat acorda amb data 17 de setembre de 1990, va tenir entrada en aquesta Comissió l'informe sol·licitat, del qual en síntesi es desprén:  
1. La desaparició de la Impremta Provincial no comporta una pèrdua irreparable per a la histèria de Castelló.  
2. S'haurà de procedir a un seguiment estricte del projecte que s'ha de realitzar per a l'adequació al medi a fi de no produir una distorció en l'ambient urbà.  
3. Es proposa establir una relació estreta i periòdica entre organismes amb la intenció de col·laborar tant en l'aspecte d'informació com en l'elaboració de catàlegs i unificació de criteris. La seua finalitat concreta és l'elaboració d'un catàleg únic de Castelló i posteriorment de la província.  
Vist que d'acord amb l'article 131 del Reglament de Planejament es va sol·licitar de la Diputació Provincial l'informe preceptiu i aquesta, amb data 7 de desembre, va emetre informe favorable.  
Vist que es va sol·licitar informe preceptiu de la Comissió Territorial d'Urbanisme de Castelló i aquesta en sessió de 19 de setembre adoptà l'acord d'emetre informe favorable.  
Atés que la documentació de l?expedient consta de memòria, plànols d'informació, estudi sobre característiques arquitectòniques i històriques, i que hi ha informes favorables de la Comissió de Patrimoni del Consell Assessor de Cultura de la Diputació Provincial, de la Comissió de Govern de l?Excma. Diputació Provincial de Castelló, i de la Demarcació de Castelló del Col·legi Oficial d'Arquitectes de la Comunitat Valenciana,  
Atés que la finalitat d'aquesta modificació consisteix en l?exclusió de l?edifici de la Impremta Provincial situat al carrer Guitarrista Tàrrega de la relació amb el núm. 53 d'edifici amb façana de primer ordre, que indica com a condició aplicable a aquests edificis d'interés històrico-artístic, que podrà ser autoritzada la demolició de l?edifici però s'haurà de conservar necessàriament la façana totalment, i justifica la conveniència i oportunitat de l?esmentada modificació en les contradiccions que hi ha entre la inclusió de l?esmentat edifici dins de la delimitació d'una illa amb una ordenació especial, en concret les següents:  
1.ª D'una banda no es poden enderrocar les façanes de l?edifici de la Impremta i d'altra banda en l'Ordenança s'exigeix una alçària de cornisa uniforme per a tota l?illa.  
2.ª En l?ordenança es dedica un apartat al Patrimoni Històric que inclou l?edifici pseudo-modernista de la plaga Borrull, núm. 12 i sense anomenar el de la Impremta.  
3.ª S'assenyala com a amplària reguladora del carrer Sant Domingo el de 8 metres, cosa que afecta completament una de les tres façanes de la Impremta la qual cosa és evident en el plànol d'alineacions, rasants, dotacions i aparcaments públics (Esc: 1/2.000)  
De manera que l'Ajuntament entén que ha de prevaler el criteri de l'ordenança especial, ja que estudia amb detall tots els elements que componen l?illa enfront de la inclusió de l?edifici de la Impremta en una simple relació sense cap tipus d'estudi que faça explícit les condicions i característiques de l?edifici que s'ha de conservar. Finalment considera que la modificació plantejada no comportaria un augment de volum edificable.  
Atés que el projecte s'ajusta en el seu contingut a les determinacions establertes en la Llei del Sòl i els seus reglaments de desplegament.  
Atés que d?acord amb allò establert en l'article 49 de la Llei del Sòl les modificacions de qualsevol dels elements dels plans, projectes, programes, normes i ordenances s'ajustaran a les mateixes disposicions enunciades per a la seua aprovació. I que en aplicació de l'article esmentat s'ha seguit el procediment establert en els articles 40 i 41 de la Llei del Sòl i concordants del Reglament de Planejament.  
Atés que és competent per a l'aprovació definitiva l'Hble. Sr. Conseller d'Obres Públiques Urbanisme i Transports d'acord amb l'article 40.1.b) de la Llei del Sòl en relació amb l'article 3 del Decret 137/1990 de 30 de juliol del Consell de la Generalitat Valenciana pel qual s'aprova el Reglament dels Organs Urbanístics de la Generalitat Valenciana.  
Vists els preceptes legals citats, la Llei del Sòl, la Llei de Procediment Administratiu i la resta de pertinent aplicació. Resolc:  
Aprovar definitivament el projecte de modificació puntual del pla General d'ordenació urbana del municipi de Castelló referent a la supressió de l'edifici de la Impremta Provincial de la relació d'edificis amb façana de primer ordre.  
Contra aquesta resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 19 de febrer de 1991.   
El Conseller d'Obres Públiques:   
Eugenio Burriel de Orueta.